OpenLLM-France/wikimedia huggingface dataset:
# Francesc Soler (músic)

Francesc Soler (Mont-roig del Camp, ca. 1645 - Girona, 1 de maig del 1688) fou un compositor i mestre de capella català.
Se saben poques coses del seu origen i formació. Francesc Bonastre, basant-se en informacions de Francesc Civil, creu que va néixer a Mont-roig del Camp (Baix Camp, Tarragona) entre 1640 i 1650. Entre 1680 i 1682 fou mestre de capella de la catedral de Vic, fins que el 1682 és elegit mestre de capella de la catedral de Girona, després de la jubilació de Felip Parellada i la renúncia de Joan Jansana, càrrec que exercí fins a la mort, el 1688.
De la seva obra, del tot catalogada per Francesc Bonastre, es conserven bàsicament les que va escriure en la seva etapa gironina, 113 en total: 63 obres en llatí, entre les quals destaquen una dotzena de misses (una missa a vuit veus incompleta, una missa a deu veus amb instruments de corda, una Missa pro defunctis a vuit veus...), un Magnificat a deu veus, un Pange lingua a tres veus, Laudate Dominum a nou veus, una Salve regina a deu veus, Ecce Virgo concipiet a quatre veus, o unes Completes a quinze, el 1686; i 52 en romanç (bàsicament en castellà), sobretot villancicos, com Oh admirable Sacramento, a quatre veus, Vamos ya todos a set veus, Dios del amor a vuit veus, Hola, atención a onze veus, Vengan, oigan a catorze veus, Atender sin mirar, Suenan los clarines i Ayo Antón un vilancet "de negres "a vuit veus...
Les Completes a quinze, editada per Bonastre, s'estrenaren el 1686 en motiu de la victòria de la ciutat de Girona sobre els francesos de 1684. També s'hi escoltaren una missa i un vilancet a Sant Narcís, de Francesc Soler, que encara són inèdits. Fou una gran festa ciutadana.

## Referències

* 1 2 3 4 Soler, Francesc. Francesc Bonastre (ed.). Completes a 15. Barcelona: Biblioteca de Catalunya, 1988. ISBN 84-7845-008-4.
* ↑ «Francesc Soler (músic)». Gran Enciclopèdia Catalana. Barcelona: Grup Enciclopèdia Catalana.
* ↑ Soler, Francesc. Aio Anton, adónde vamo. Barcelona: Institut Universitari de Documentació i Investigació Musicològica "Josep Ricart i Matas", 1988.
* ↑ Pujol, Josep. «"Grans ofrenes musicals de 1684 i 1686", a El barroc musical gironí».
# Fenestraria

Fenestraria és un monotípic gènere de plantes suculentes pertanyent a la família Aizoaceae. Aquesta espècie se l'anomena "planta finestra". F. rhopalophylla és nadiua de Namíbia i Namaqualand a Sud-àfrica.
En cada fulla hi ha una àrea transparent, com una finestra pel que el seu nom en llatí es refereix a la mateixa: fenestra. Aquesta planta es troba sovint coberta per la sorra i les seves fulles transparents permeten que li arribe la llum per a la fotosíntesi. La planta creix en terrenys sorrencs amb menys de 100 mm de pluja anuals.
Fenestraria rhopalophylla sembla similar a Frithia pulchra, encara que les seves fulles són diferents. Fenestraria rhopalophylla té flors grogues, comparades amb les flors roses de Fenestraria pulchra.

## Referències

* ↑ «Fenestraria rhopalophylla N.E. Br.» (en anglès). Tropicos.org. Missouri Botanical Garden. [Consulta: 18 juliol 2021].
* ↑ «Fenestraria rhopalophylla (Schltdl. & Diels) N.E.Br.» (en anglès). The Plant List. [Consulta: 18 juliol 2021].
* ↑ «Fenestraria rhopalophylla (N.E.Br.) H.E.K.Hartmann». World Plants. [Consulta: 18 juliol 2021].
* ↑ Hartmann, Heidrun E. K.. Illustrated Handbook of Succulent Plants: Aizoaceae F-Z (en anglès). Springer Science & Business Media, 2002. ISBN 978-3-540-41723-1.
* 1 2 Court, Doreen. Succulent Flora of Southern Africa (en anglès). CRC Press, 2000-06-01. ISBN 978-90-5809-323-3.
# Formigueret dels turons

El formigueret dels turons (Epinecrophylla spodionota) és una espècie d'ocell de la família dels tamnofílids (Thamnophilidae).

## Hàbitat i distribució

Habita el sotabosc de la selva humida als turons de l'est d'Equador i nord-est de Perú.

## Referències

* ↑ «Formigueret dels turons». Cercaterm. TERMCAT, Centre de Terminologia. Rev. 10/05/2021(català)
# Formigueret dorsiestriat

El formigueret dorsiestriat (Myrmorchilus strigilatus) és una espècie d'ocell de la família dels tamnofílids (Thamnophilidae) i única espècie del gènere Myrmorchilus.

## Hàbitat i distribució

Pis inferior del boscos àrids a les terres baixes de l'est i sud-est de Bolívia, oest del Paraguai. nord de l'Argentina i el sud-oest i est del Brasil.

## Referències

* ↑ «Formigueret dorsiestriat». Cercaterm. TERMCAT, Centre de Terminologia. REV. 29-12-2010, (català)
# Formigueret del Quijos

El formigueret del Quijos (Microrhopias quixensis) és una espècie d'ocell de la família dels tamnofílids (Thamnophilidae) i única espècie del gènere Microrhopias.

## Hàbitat i distribució

Habita la selva humida, sotabosc i matolls, a les terres baixes des de Mèxic cap al sud per Nicaragua, Costa Rica i Panamà, oest de Colòmbia i de l'Equador. Des del sud-est de Colòmbia, Surinam i Guaiana Francesa, cap al sud, a través de l'est d'Equador i del Perú fins al nord de Bolívia i nord del Brasil. També a Brasil centra.

## Referències

* ↑ «Formigueret del Quijos». Cercaterm. TERMCAT, Centre de Terminologia. REV. 29-12-2010, (català)
# Fernando Abril Martorell

Fernando Abril Martorell (València, 31 d'agost de 1936 - Madrid, 16 de febrer de 1998) fou un polític valencià, que fou diverses vegades ministre després de la transició democràtica.

## Biografia

Va néixer el 31 d'agost de 1936 a la ciutat de València. Va estudiar enginyeria agrònoma i ciències polítiques a la Universitat de Madrid, obtenint posteriorment el doctorat en ambdues carreres.
Va morir a la ciutat de Madrid el 16 de febrer de 1998 a conseqüència d'un càncer de pulmó.

## Activitat política

El 1967 inicià la seva activitat política en ser elegit procurador en cortes en les eleccions del novembre d'aquell any com a representant de les diputacions provincials, sent reescollit el novembre de 1971 com a representant de les famílies.
El 1969 va ser nomenat president de la Diputació Provincial de Segòvia, sent governador civil de la província Adolfo Suárez. Posteriorment va esdevenir director general de Producció Agrària (1972-1974). Home de confiança d'Adolfo Suárez, del qual era amic personal, aquest en accedir a la presidència del govern el va nomenar Ministre d'Agricultura l'any 1976, ocupant el càrrec durant un any, esdevenint el 1977 senador al Senat espanyol per designació reial. En la formació del primer govern democràtic per part d'Adolfo Suárez, Abril Martorell fou nomenat Vicepresident Tercer, sent nomenat l'any 1979 Vicepresident Segon i Ministre d'Economia. El gener de 1978 fou nomenat president de la Comissió Mixta encarregada d'iniciar el traspàs de poder de l'Administració Central a la Generalitat de Catalunya.
Va ser un dels fundadors de la Unió de Centre Democràtic (UCD), força per la qual va ser escollit diputat al Congrés per la província de València en les eleccions generals espanyoles de 1979.
Durant la transició fou un dels ideòlegs de la creació de l'anticatalanisme al País Valencià conegut com a blaverisme. Segons sembla tingueren la idea ell, Juan Ferrando Badía i Gustavo Villapalos reunits a Madrid en conciliàbul. A ell se li atribueix també la frase de que “a Madrid no saben que, després de Catalunya, on més perillós és el nacionalisme és a València”. I també la de "el catalanisme a València és un càncer que cal extirpar". I en darrer terme la de "la teoria dels Països Catalans és una teoria de paranoics polítics". També hauria tingut un paper important en la creació i finançament del Grup d'Acció Valencianista en els seus orígens.
Després de no aconseguir renovar el seu escó en les eleccions generals espanyoles de 1982 va deixar la política i es va dedicar al món empresarial. Va ser president de la Unió Naval de Llevant i vicepresident del Banco Central Hispano (1991). Al juny de 1990 va ser nomenat president, a proposta de Felipe González, de la Comissió d'Anàlisi i Avaluació del Sistema Nacional de Salut, creada pel ministeri de Sanitat, que va produir el denominat Informe Abril per a dissenyar la reforma del sistema sanitari espanyol.

## Enllaços externs

* (castellà) Informació sobre Fernando Abril Martorell al Congrés de Diputats
* (castellà) Informació sobre Fernando Abril Martorell al Senat espanyol Arxivat 2011-11-24 a Wayback Machine.
# Banda espectral

En astronomia, una banda espectral designa una part de l'espectre electromagnètic que deixa passar un filtre estàndard. Una banda espectral està determinada pel seu perfil de transmissió, és a dir, la fracció d'intensitat lluminosa transmesa per una longitud d'ona donada. Un conjunt de filtres de bandes espectrals diferents, i que generalment cobreixen la part visible de l'espectre electromagnètic, s'anomena sistema fotomètric.
El satèl·lit Landsat, posseeix un sensor TM que pot captar les dades de set bandes espectrals diferents, és a dir, capta l'energia que es reflecteix en un rang diferent de l'espectre electromagnètic. Les dades són del part del sòl vist per una petita finestra que no permet veure els rajos solars que corresponen a aquesta part de l'espectre estudiat. Així, cada banda espectral captada veu la terra d'una manera diferent i dona una imatge diferent.

## Referències

* ↑ «qué es una banda espectral?». Arxivat de l'original el 2014-01-08. [Consulta: 5 gener 2014].(anglès)

## Vegeu també

* Espectre electromagnètic
# Superior (Nebraska)

Superior és una població dels Estats Units a l'estat de Nebraska. Segons el cens del 2000 tenia 2.055 habitants.

## Demografia

Segons el cens del 2000, Superior tenia 2.055 habitants, 980 habitatges, i 598 famílies. La densitat de població era de 422 habitants per km².
Dels 980 habitatges en un 23,3% hi vivien nens de menys de 18 anys, en un 53,7% hi vivien parelles casades, en un 6,4% dones solteres, i en un 38,9% no eren unitats familiars. En el 36,7% dels habitatges hi vivien persones soles el 21,4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,1 i el nombre mitjà de persones que vivien en cada família era de 2,72.
Per edats la població es repartia de la següent manera: un 21,4% tenia menys de 18 anys, un 4,2% entre 18 i 24, un 21% entre 25 i 44, un 24,6% de 45 a 60 i un 28,8% 65 anys o més.
L'edat mediana era de 48 anys. Per cada 100 dones de 18 o més anys hi havia 81,1 homes.
La renda mediana per habitatge era de 27.195 $ i la renda mediana per família de 35.074 $. Els homes tenien una renda mediana de 26.429 $ mentre que les dones 16.379 $. La renda per capita de la població era de 16.114 $. Aproximadament el 5,3% de les famílies i l'11,3% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Superior». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 8 agost 2010].
* ↑ «Geographic Comparison Table- Superior». American Fact Finder. Oficina del Cens dels Estats Units, 12-01-2010.
Viccionari
# Miguel Álvarez-Fernández

Miguel Álvarez-Fernández (Madrid, 1979-) és un artista sonor, compositor, musicòleg, comisari de projectes d'art sonor i productor musical. Des del 2008 dirigeix i presenta el programa radiofònic setmanal Ars Sonora, a Radio Clásica de Radio Nacional de España, i des del 2012 és professor del "Grau en Creació Musical" de la Universidad Europea de Madrid, on imparteix l'assignatura de "Pensament musical". Va rebre el premi Cura Castillejo de 2011.

## Referències

* ↑ Classe magistral sobre "Història i estètica de la música electrònica", dins del cicle "UEM Music Talks", presentat a Matadero Madrid.
* ↑ Press, Europa «Miguel Álvarez Fernández recibe el Premio Cura Castillejo de las 'Nits de Deshielo i Art'» (en castellà). europapress.es, 16-03-2011.
# Mimosiphonops

Mimosiphonops és un gènere d'amfibis gimnofions de la família Caeciliidae que habita al Brasil i conté les següents espècies.

## Taxonomia

* Mimosiphonops reinhardti Wilkinson et Nussbaum, 1992
* Mimosiphonops vermiculatus Taylor, 1968
# Mocedades

Mocedades és un grup musical basc originari de Bilbao, conegut sobretot als anys setanta.
Va ser fundat el 1967 i és molt popular a Espanya i a Sud-amèrica. El 1973 va presentar la cançó Eres tú al Festival de la Cançó d'Eurovisió i va acabar en segona posició. Va interpretar la cançó original de la sèrie La volta al món de Willy Fog.

## Discografia

* 1969 Mocedades (també anomenat Mocedades 1 o Pange Lingua)
* 1970 Mocedades (també anomenat Mocedades 2 o Más allá)
* 1971 Mocedades (també anomenat Mocedades 3 u Otoño)
* 1973 Mocedades (també anomenat Mocedades 4 o Eres tú)
* 1974 Mocedades 5
* 1975 La otra España
* 1976 El color de tu mirada
* 1977 Mocedades 8
* 1978 Kantaldia
* 1978 Mocedades 10
* 1980 Amor
* 1981 Desde que tú te has ido
* 1982 Amor de hombre
* 1983 La música
* 1984 La vuelta al mundo de Willy Fog
* 1985 15 Años de Música (disc en directe)
* 1986 Colores
* 1989 Sobreviviremos
* 1992 Íntimamente
* 1995 Suave luz
* 1997 Mocedades canta a Walt Disney
* 2007 Mocedades canta a Juan Luis Guerra

## Enllaços externs

* Lloc web oficial
# Miquel dels Sants Cunillera i Rius

Miquel dels Sants Cunillera i Rius (el Palau d'Anglesola, Pla d'Urgell, 1904 - Escaldes-Engordany, Andorra, 1978) fou un metge i polític català. Era membre del Partit Radical Autònom de les Comarques Tarragonines, escissió del Partit Republicà Radical d'Alejandro Lerroux i fou elegit diputat per Tarragona a les eleccions al Parlament de Catalunya de 1932. S'integrà a ERC i formà part de les comissions de sanitat, presidència, examen de comptes, i peticions del Parlament de Catalunya. Durant la guerra civil espanyola fou nomenat director de l'Agrupació Hospitalària Militar de les Comarques de Girona. En acabar el conflicte es va exiliar a Xile, després a Uruguai i finalment a Andorra, d'on ja no en va tornar.

## Enllaços externs

* Miquel dels Sants Cunillera a memòriaesquerra.cat
* Miquel dels Sants Cunillera i Rius | Galeria de Metges Catalans
# Michio Yasuda

Michio Yasuda (Japó, 10 de novembre de 1949), és un exfutbolista japonès.

## Selecció japonesa

Michio Yasuda va disputar 1 partits amb la selecció japonesa.

## Enllaços externs

* National Football Teams
* Japan National Football Team Database
# Monitoratge ambulatori de la pressió arterial

El monitoratge ambulatori de la pressió arterial (MAPA) mesura la pressió arterial a intervals regulars. Es creu que pot reduir l'efecte d'hipertensió de bata blanca en què la pressió arterial d'un pacient s'eleva durant el procés d'examen a causa del nerviosisme i l'ansietat causats per estar en un entorn clínic. El MAPA també pot detectar la situació inversa, la hipertensió emmascarada, on el pacient té una pressió arterial normal durant l'examen però una pressió arterial sense control a casa. Les mesures fora de l'entorn clínic són molt recomanables com a complement a les mesures en entorn clínic segons gairebé totes les organitzacions mèdiques d'hipertensió.

## Referències

* ↑ Banegas, JR «High prevalence of masked uncontrolled hypertension in people with treated hypertension». Eur Heart J, 2014.
# Miguel Ibarrola González

Miguel de Ibarrola y González, de la Gorbea y Fernández de Cuevas (Madrid, 19 de juliol de 1776 –Madrid, 17 de gener de 1848) Marquès de Zambrano, va ser un militar i polític espanyol, Cavallero de la Reial i Militar Orde de Sant Hermenegild, Mariscal de Camp dels Reals Exèrcits, Governador militar de Tarragona i Subdelegat de Rendes.

## Biografia

Fill de Francisco de Ibarrola y de la Gorbea, marquès de Zambrano, del Consell de Castella, i de Paula Petronila González y Fernández de Cuevas. Obté en 1792 el grau de capità en el Regiment d'Hússars de Villaviciosa lluitant en les guerres contra la Convenció francesa. Casa amb Isabel de Mollinedo y de Càceres, de noble família castellana, i després, ja com a tinent coronel, participa en la guerra amb Portugal i, com a coronel d'Hússars, en la Guerra del francès combatent a Catalunya. Després de la guerra és Comandant militar de Sevilla i Cap de Brigada de Cavalleria de Catalunya. Detingut i confinat durant tot el Trienni liberal, després de la restauració absolutista és Comandant militar de Màlaga i Comandant de la Cavalleria de la Guàrdia Reial. El 27 de juny de 1825 el Rei li nomena secretari de Despatx de la Guerra, càrrec que ocuparà durant set anys. Al seu cessament és nomenat Capità General de Castella la Nova.

## Referències

* ↑ Despacho | Zambrano, Miguel de Ibarrola González Gorbea Fernández, Marqués de (Lugar de nacimiento: Madrid (m), 19/07/1776 - Lugar de defunción: Valencia (m), 1848) Fernando VII, Rey de España (Lugar de nacimiento: Escorial (El), 1784 - Lugar de defunción: Madrid, 29/09/1833)
* ↑ Miguel Ibarrola a geneall.net

## Bibliografia

* Diccionario biográfico español Real Academia de la Historia
# Monarca de Brown

El monarca de Brown (Symposiachrus browni) és un ocell de la família dels monàrquids (Monarchidae).

## Hàbitat i distribució

Habita els boscos de les illes del Grup de Nova Geòrgia, a les Salomó.

## Referències

* ↑ «Monarca de Brown». Cercaterm. TERMCAT, Centre de Terminologia. Rev. 10/05/2023(català)
# Monarca de Kauai

El monarca de Kauai (Chasiempis sclateri) és un ocell de la família dels monàrquids (Monarchidae).

## Hàbitat i distribució

Habita els boscos de les muntanyes de l'illa de Kauai, a les Hawaii.

## Referències

* ↑ «Monarca de Kauai». Cercaterm. TERMCAT, Centre de Terminologia. Rev. 10/05/2023(català)
# Moviment dels Exploradors Hebreus d'Israel

El Moviment dels Exploradors Hebreus d'Israel (en hebreu: תנועת הצופים העבריים בישראל) (transliterat: Tnuat ha-Tzofim ha-Ivirim be-Israel) és una associació escolta jueva israeliana i coeducacional, que compta amb 80.000 membres. El moviment dels exploradors hebreus, és actualment la major organització juvenil de l'Estat d'Israel.
El moviment és membre de la Federació d'Escoltisme d'Israel, que alhora és membre de l'Organització Mundial del Moviment Escolta (WOSM) i de l'Associació Mundial de Noies Guies i Noies Escoltes. (WAGGGS).
El moviment va ser establert en 1919, els Tzofim (moviment dels exploradors hebreus) va ser el primer moviment juvenil sionista d'Israel, i és actualment el major moviment juvenil de la nació. Els Tzofim són coneguts per ser el primer moviment escolta igualitari del món, on els nois i les noies participen junts de manera igualitària.
Actualment el moviment dels exploradors hebreus té més de 85.000 membres, amb edats entre els 10 i els 18 anys, repartits en 205 tribus d'exploradors. L'any 2013, els Tzofim eren el major moviment juvenil d'Israel.
El moviment està dividit en 16 capítols regionals, que operen de manera autònoma, però tots ells estan subjectes a les provisions i als procediments del moviment escolta. Els exploradors israelians que viuen a l'estranger, tenen una direcció independent, i duen a terme activitats diferents, però tenen els mateixos valors i principis que els seus germans de la Terra d'Israel).

## Referències

* ↑ http://www.zofim.org.il/about_tnua_english.asp About the Hebrew Scout Movement in Israel
* ↑ «Hebrew Scouts Movement in Israel – ID Arxivat 2015-07-07 a Wayback Machine.».
Escoltisme :
# Moviment dels Ciutadans

Moviment dels Ciutadans (MDC) és un partit polític francès creat el 1993 per Jean-Pierre Chevènement a partir del Centre d'Estudis de Recerca i d'Educació Socialista (CERES), un dels corrents presents en el Congrés d'Epinay de 1971, en el qual es va fundar el Partit Socialista. Per a les eleccions presidencials franceses de 2002 formà el Pol Republicà per donar suport la candidatura de Chevènement, però el 2004 continuà com a MDC, tot i que va perdre bona part dels seus militants.
Fou fundat per antics militants del PS oposats tant a la posició del partit davant la Guerra del Golf com oposats al Tractat de Maastricht. A les eleccions europees de 1994 va obtenir 2,54% (494.966 vots) reivindicant l'oposició al Tractat de Maastricht amb candidats socialistes, Anicet Le Pors (ex PCF), les feministes Gisèle Halimi i Béatrice Patrie, els radicals Claude Nicolet i Henri Caillavet, i els gaullistes Pierre Marie Gallois i Pierre Dabezies.
A les eleccions legislatives franceses de 1997 participà en l'esquerra plural, i va obtenir 7 diputats i un assimilat, que s'uniren al grup Radical-Ciutadà-Verd; se li uniren alguns diputats socialistes, i Chevènement fou nomenat ministre d'interior de Lionel Jospin. Però aquesta participació provocà una crisi interna en el MDC, ja que molts càrrecs locals eren contraris a la decisió presa en el Congrés de Créteil de febrer de 1999 de presentar-se plegats amb el PS a les europees sota la premissa de regionalització i acceptar el Tractat de Maastricht.
El 2000 Chevènement va dimitir per desavinences sobre la qüestió corsa, i a les eleccions presidencials franceses de 2002 va presentar la seva candidatura com a candidat del Pol Republicà, on va obtenir el 5,53% i 1.518.528 vots. El MCD es va integrar dins el Pol Republicà a les legislatives de 2002, però no va obtenir representació parlamentària.
Aquesta derrota va provocar nombroses desercions vers l'Associació per una Esquerra Republicana (AGR) i Coordinació Nacional de l'Esquerra Republicana (CNGR). El gener de 2003 es va fundar el Moviment Republicà i Ciutadà, que va agrupar les restes del MCD i del Pol Republicà.

## Direccions nacionals del MDC

Presidents del MDC :
| 1992-1993 : | Max Gallo |
| 1993-2001 : | Jean-Pierre Chevènement |
| 2001-2002 : | Georges Sarre |
Secretaris generals del MDC :
| 1992-1995 : | Jean-Luc Laurent |
| 1995-1998 : | Michel Suchod |
| 1998-2002 : | Paul Loridant |

## Enllaços externs

* Arxiu del Web del Moviment dels Ciutadans
# Midvale (Ohio)

Midvale és una població dels Estats Units a l'estat d'Ohio. Segons el cens del 2000 tenia 547 habitants.

## Demografia

Segons el cens del 2000, Midvale tenia 547 habitants, 213 habitatges, i 156 famílies. La densitat de població era de 346,2 habitants per km².
Dels 213 habitatges en un 31% hi vivien nens de menys de 18 anys, en un 57,7% hi vivien parelles casades, en un 10,8% dones solteres, i en un 26,3% no eren unitats familiars. En el 22,5% dels habitatges hi vivien persones soles el 9,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,57 i el nombre mitjà de persones que vivien en cada família era de 3,01.
Per edats la població es repartia de la següent manera: un 24,9% tenia menys de 18 anys, un 9,3% entre 18 i 24, un 28,9% entre 25 i 44, un 25% de 45 a 60 i un 11,9% 65 anys o més.
L'edat mediana era de 37 anys. Per cada 100 dones de 18 o més anys hi havia 93,9 homes.
La renda mediana per habitatge era de 26.944 $ i la renda mediana per família de 33.750 $. Els homes tenien una renda mediana de 27.813 $ mentre que les dones 15.417 $. La renda per capita de la població era de 14.975 $. Aproximadament el 14,1% de les famílies i el 12,2% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Midvale». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 9 agost 2010].
* ↑ «Geographic Comparison Table- Midvale». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 9 agost 2010].
# Midway

«Midway» té aquests significats: